als_Latn dik_Latn sag_Latn
06/06/2017
Portali mediatik “Intercept” publikoi një raport sekret të Agjencisë së Sigurisë Kombëtare, “NSA”, i cili tregon se përpjekjet e Kremlinit për të ndërhyrë në infrastrukturën amerikane të votimit nuk janë thjesht trillim.
I verifikuar në mënyrë të paanshme sipas “Washington Post”, raporti përfshin analizën e tentativave disamujore për ndërhyrje kibernetike të agjencisë ushtarake ruse të inteligjencës “GRU”.
Sipas “the Intercept”, ky është dokumenti më i detajuar deri tani nga qeveria amerikane, mbi përfshirjen e Moskës në zgjedhje.
Personi që mendohet t’ia ketë kaluar portalit “online” dosjen sekrete është një punonjëse e NSA-së, Reality Leigh Winner, e akuzuar se e ka nxjerrë materialin e klasifikuar nga një ndërtesë qeveritare në Georgia. 25-vjeçarja, sipas Departamentit të Drejtësisë, është arrestuar më 3 qershor.
Megjithatë, të dhënat e nxjerra prej saj nuk tregojnë që “hacker”-at rusë të kenë qenë vërtet të suksesshëm në përpjekjen e tyre dhe nuk rezulton të jetë prekur ndonjë votë.
Për nxjerrjen e informacioneve të fshehta, Winner rrezikon deri në 10 vite heqje lirie. Akuzat që rëndojnë mbi të janë ato të mbledhjes, përcjelljës apo humbjes së informacioneve të Mbrojtjes.
Disa komitete të Kongresit amerikan dhe FBI-ja janë përfshirë në hetimin e ndërhyrjes së supozuar ruse në presidencialet e nëntorit. Trump e ka mohuar vazhdimisht një gjë të tillë, duke i etiketuar pretendimet si “lajme të rreme”, ndërsa këmbëngul se skandali i vërtetë qëndron te mënyra sesi këto supozime i kalojnë medias.
/ Top Channel
- Garë e fortë në Shkodër, PS-PD diskutojnë mandatin e pestë
- Greqia, “zyrtarisht” kundër gurëve të sheshit “Skënderbej”
- Rama bëhet “shofer” në moshën 53-vjeçare
- OSBE/ODIHR për votimin: Marrëveshja, zgjedhje të qeta
- Rezultati i dobët, Basha mbledh këshilltarët
- Euronews, pesë sfidat e Edi Ramës
- Përfundon numërimi në Qarkun e Dibrës, ja si ndahen mandatet
- Basha, mesazh numëruesve: Mos lejoni asnjë deformim
- Çeki, konkurs me bikini për stazh falas
- Pandeli Majko: Fitorja i takon votuesve
unk als_Latn als_Latn als_Latn als_Latn als_Latn als_Latn als_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn